

**AKMENĖS RAJONO SAVIVALDYBĖS TARYBA**

**SPRENDIMAS**

**DĖL AKMENĖS RAJONO VAIKŲ GLOBOS NAMŲ MAITINIMO IR MEDIKAMENTŲ IŠLAIDŲ FINANSINIŲ NORMATYVŲ PATVIRTINIMO**

2014 m. kovo 20 d. Nr. T-57 (E)

Naujoji Akmenė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos socialinių paslaugų įstatymu, remdamasi Lietuvos Respublikos sveikatos apsaugos ministro 2007 m. gruodžio 29 d. įsakymu Nr. V-1090 „Dėl rekomenduojamų maisto produktų paros normų socialinę globą gaunantiems asmenims patvirtinimo“, atsižvelgdama į Akmenės rajono vaikų globos namų 2014 m. vasario 19 d. raštą Nr. S-87 (1.10) „Dėl maitinimo ir medikamentų išlaidų normos finansinių normatyvų 2014 metams patvirtinimo“ ir siekdama užtikrinti asmens sveikatos priežiūros paslaugas, sveiką mitybą atitinkančias fiziologines mitybos normas vaikams ir paaugliams, gyvenantiems globos įstaigoje, Akmenės rajono savivaldybės taryba n u s p r e n d ž i a:

1. Patvirtinti Akmenės rajono vaikų globos namų maitinimo ir medikamentų išlaidų finansinius normatyvus (pridedama).

2. Pripažinti netekusiu galios Akmenės rajono savivaldybės tarybos 2013 m. kovo 28 d. sprendimą Nr. T-44 „Dėl Akmenės rajono savivaldybės vaikų globos namų maitinimo ir medikamentų finansinių normatyvų patvirtinimo“.

3. Nustatyti, kad šis sprendimas įsigalioja nuo 2014 m. balandžio 1 d.

Šis sprendimas gali būti skundžiamas Lietuvos Respublikos administracinių bylų teisenos įstatymo numatyta tvarka.

Savivaldybės meras Vitalijus Mitrofanovas

PATVIRTINTA

Akmenės rajono savivaldybės tarybos

2014 m. kovo 20 d. sprendimu Nr. T-57 (E)

**AKMENĖS RAJONO SAVIVALDYBĖS VAIKŲ GLOBOS NAMŲ MAITINIMO IR MEDIKAMENTŲ IŠLAIDŲ FINANSINIAI NORMATYVAI**

|  |  |  |  |
| --- | --- | --- | --- |
| Eil. Nr. | Rodikliai | Socialinės globos gavėjų grupės | Norma litais vienam asmeniui per parą |
| 1. | Maitinimas | Mokyklinio amžiaus globotinis  Ikimokyklinio amžiaus globotinis | 12,00  8,00 |
| 2. | Medikamentai | Mokyklinio amžiaus globotinis  Ikimokyklinio amžiaus globotinis | 1,80 |

PASTABA: Maitinimo išlaidos per parą vienam asmeniui gali svyruoti nuo patvirtinto finansinio normatyvo +/- 0,5 Lt, tačiau vieno mėnesio faktinių maitinimo išlaidų, tenkančių vienam asmeniui per parą, vidurkis turi atitikti patvirtintą išlaidų normatyvą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_